open-index/open-wikipedia-markdown huggingface dataset:
Βέλικο Πέτκοβιτς

Ο **Βέλικο Πέτκοβιτς** (γεννημένος στις 23 Ιανουαρίου 1977) είναι Σέρβος παλαίμαχος διεθνής πετοσφαιριστής. Έχει ύψος 199εκ και αγωνιζόταν στη θέση του πασαδόρου.

## Καριέρα
Ο Βέλικο Πέτκοβιτς έκανε τα πρώτα του βήματα στις ακαδημίες της Βοϊβοντίνα, στην οποία παρέμεινε μέχρι το 2001.

Το 2001 αποφάσισε να αφήσει τη Σερβία και να ταξιδέψει στην Ελλάδα για λογαριασμό της Ορεστιάδας, στην οποία παρέμεινε για ένα χρόνο. Την αγωνιστική περίοδο 2002-03 αγωνίστηκε με την τουρκική Ερντέμισπορ Ερέγκλι, ενώ το 2003 επέστρεψε στην Ελλάδα, αυτήν τη φορά για λογαριασμό της ΕΑ Πάτρας, στην οποία παρέμεινε για περίπου δύο χρόνια.

Την αγωνιστική περίοδο 2005-06 αγωνίστηκε στην Ίσκρα Οντιντσόβο της Ρωσίας, ενώ το 2006 επέστρεψε για ακόμη μια φορά στην Ελλάδα προκειμένου να μεταγραφεί στον Ολυμπιακό Πειραιώς.

Το 2007 ταξίδεψε στη Γαλλία για λογαριασμό της Λιλ Μετροπόλ Βόλει, ενώ ένα χρόνο αργότερα επέστρεψε στην Τουρκία για λογαριασμό της ΜΕΦ Οκουλάρι.

Την περίοδο 2009-10 αγωνίστηκε με τα χρώματα της Βόλει Μπλεντ, ομάδα της Σλοβενίας, ενώ το 2010 ταξίδεψε στο Μαυροβούνιο για λογαριασμό της Μπουντβάνσκα Ριβιέρα, η οποία έμελλε να αποτελέσει και τον τελευταίο σταθμό της πολυετούς καριέρας του.

## Διεθνείς συμμετοχές
Ο Βέλικο Πέτκοβιτς ήταν διεθνής με την εθνική ομάδα πετοσφαίρισης της Σερβίας, με την οποία πραγματοποίησε συνολικά 70 συμμετοχές.

## Τίτλοι
* 1 Χρυσό Μετάλλιο Ολυμπιακών Αγώνων: 2000

## Πηγές

Κατηγορία:Σέρβοι πετοσφαιριστές
Κατηγορία:Ολυμπιονίκες της πετοσφαίρισης
Κατηγορία:Σέρβοι Ολυμπιονίκες
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Οσβάλντο Ερνάντες

Ο **Οσβάλντο Ερνάντες Σάμπερτ** (γεννημένος στις 11 Ιουλίου 1970 είναι Κουβανός παλαίμαχος διεθνής πετοσφαιριστής. Έχει ύψος 198εκ και αγωνιζόταν στη θέση του ακραίου αλλά και του διαγώνιου.

## Καριέρα
Ο Οσβάλντο Ερνάντες αγωνιζόταν από τα πρώτα χρόνια της επαγγελματικής του καριέρας και μέχρι το 1998 σε ομάδες της Κούβας, με εξαίρεση ένα σύντομο πέρασμά του από την Ελλάδα και τον Ολυμπιακό Πειραιώς. 

Το 1998 ταξίδεψε στην Ιταλία όπου αγωνίστηκε αρχικά με την Παλέρμο (1998-99) κι έπειτα με τη Ρόμα (1999-00). Το 2000 επέστρεψε στην Κούβα, ωστόσο ένα χρόνο αργότερα επέστρεψε στην Ιταλία στην οποία παρέμεινε για έξι χρόνια και αγωνίστηκε κατά σειρά στις: Ρόμα (2002), Μοντισιάρι (2002-03), Πιασέντζα (2003-04), Περούτζια (2004-06) και Μ.Ρόμα Βόλει (2006-08). Μοναδικό διάλειμμα της πολυετούς παρουσίας του στην Ιταλία αποτέλεσε ένα σύντομο πέρασμά του το 2004 από τους Σάνγκος Ναρανχίτο, ομάδα του Πουέρτο Ρίκο.

Το 2008 επέστρεψε στην Ελλάδα προκειμένου να αγωνιστεί στην τοπική ομάδα της Λαμίας, ωστόσο το 2009 επέστρεψε για ακόμα μια φορά στην Ιταλία και αγωνίστηκε στις Μ. Ρόμα Βόλει και Παγιάβολο Πινέλο.

Μετά το τέταρτο πέρασμά του από την Ιταλία και παρά το γεγονός ότι ο Ερνάντες ήταν πλέον 40 ετών, κατάφερε να εξασφαλίσει επαγγελματικό συμβόλαιο συνεργασίας από τους Χιουντάι Σκάιουόκερς, ομάδα της Νοτίου Κορέας, η οποία έμελλε να αποτελέσει και την τελευταία ομάδα της επαγγελματικής του καριέρας.

## Διεθνείς συμμετοχές
Ο Ερνάντες ήταν διεθνής με την εθνική ομάδα πετοσφαίρισης της Κούβας για περισσότερο από δέκα χρόνια, έχοντας πραγματοποιήσει αρκετές συμμετοχές. Παράλληλα, έχει κατακτήσει και πολλά μετάλλια σε διάφορες διεθνείς διοργανώσεις στις οποίες συμμετέίχε με την εθνική ομάδα της Κουβας.

## Τίτλοι
* 1 Πρωτάθλημα Ιταλίας: 2000
* 1 Κύπελλο Ιταλίας: 1996
* 2 CEV Cup: 1999, 2000

Κατηγορία:Κουβανοί πετοσφαιριστές
Κατηγορία:Ιταλοί πετοσφαιριστές
Κατηγορία:Πετοσφαιριστές ΟΣΦΠ
Ολεξέι Γκάτιν

Ο **Ολεξέι Γκάτιν** (γεννημένος στις 28 Μαΐου 1974) είναι Ουκρανός παλαίμαχος πετοσφαιριστής. Έχει ύψος 201 εκατοστά και αγωνίζεται στη θέση του ακραίου.

## Καριέρα
Ο Ολεξέι Γκάτιν έκανε τα πρώτα του βήματα στο χώρο της πετοσφαίρισης στις ακαδημίες της Σαχτάρ Λουγκάνσκ, ομάδα της γενέτειράς του, στην οποία παρέμεινε μέχρι το 1994.

Το 1994 αποφάσισε να αφήσει την Ουκρανία και να ταξιδέψει στην Ιταλία προκειμένου να συνεχίσει εκεί την καριέρα του. Αρχικά αγωνίστηκε με τα χρώματα της Ραβένα (1994-95) ενώ στη συνέχεια μεταπήδησε στην Μπολόνια (1995-97).

Το 1997 άφησε την Ευρώπη και ταξίδεψε στη Λατινική Αμερική και συγκεκριμένα στη Βραζιλία, καθώς συμφώνησε με την τοπική Πόρτο Αλέγκρε. Με την ομάδα της Βραζιλίας κατάφερε να κατακτήσει δύο συνεχόμενα εγχώρια πρωταθλήματα το 1998 και το 1999.

Μετά το επιτυχημένο πέρασμά του από τη Βραζιλία, ο Γκάτιν επέστρεψε στην Ιταλία για λογαριασμό της Μπάνκα Ματσεράτα, στην οποία παρέμεινε για μία σεζόν. Την περίοδο 2000-01 αγωνίστηκε στην Ιαπωνία και την Τογιότα Ναγκόγια, ενώ στη συνέχεια επέστρεψε και πάλι στην Ιταλία, αυτή τη φορά για λογαριασμό της Ανκόνα.

Το 2003 μετεγγράφη στον Ολυμπιακό Πειραιώς στον οποίο παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο. Το 2004 μετεγγράφη στην ισπανική Σον Αμάρ με την οποία κατέκτησε ένα Κύπελλο Ισπανίας και ένα εγχώριο Σούπερ Καπ (2005).

Το 2005 επέστρεψε και πάλι στην Ιταλία αγωνιζόμενος αρχικά στην Πρίσμα Ταράντο (2005-06) και τη Ρόμα Βόλει (2006-08).

## Τίτλοι
* 2 Πρωταθλήματα Βραζιλίας: 1998, 1999
* 1 Κύπελλο Ισπανίας: 2005
* 1 Σούπερ Καπ Ισπανίας: 2005

## Παραπομπές


Κατηγορία:Πετοσφαιριστές ΟΣΦΠ
Γιώργος Σφενδυλάκης

Ο **Γιώργος Σφενδυλάκης** (Αθήνα, 12 Δεκεμβρίου 1988) είναι Έλληνας επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του κεντρικού.

## Καριέρα
Ο Γιώργος Σφενδυλάκης έκανε τα πρώτα του βήματα στο χώρο της πετοσφαίρισης στις ακαδημίες του Ολυμπιακού Πειραιώς στις οποίες βρέθηκε το 2001. Από την ομάδα του Πειραιά αποχώρησε δύο χρόνια μετά, για λογαριασμό της Α.Ε. Νικαίας και ενώ προηγουμένως είχε κατακτήσει με τον Ολυμπιακό δύο πρωταθλήματα ΕΣΠΕΔΑ Εφήβων το 2002 και το 2003.

Τις δυο πρώτες περιόδους αγωνίστηκε στο εφηβικό τμήμα της ομάδας της Νίκαιας. Το 2005 εντάχθηκε στην ανδρική ομάδα στην οποία αγωνίστηκε μέχρι το 2007, όταν και μετεγγράφη στην Α.Ε.Κ..

Ένα χρόνο αργότερα ο Σφενδυλάκης μετεγγράφη στον Μίλωνα Νέας Σμύρνης, και το 2009 μεταπήδησε στον Γ.Σ. Λαμίας.

Στην ομάδα της Λαμίας παρέμεινε για τέσσερα χρόνια, και το 2013 ταξίδεψε στη Σύρο για λογαριασμό του τοπικού Φοίνικα, με τη φανέλα του οποίου αγωνίστηκε τη σεζόν 2013-14.

Το 2014 ο Σφενδυλάκης μετεγγράφη στη Μ.Ε.Ν.Τ., στην οποία αγωνίστηκε μέχρι τον Ιανουάριο του 2015, οπότε επέστρεψε στον Ολυμπιακό, δώδεκα χρόνια μετά την πρώτη του αποχώρηση από το σύλλογο. Στην ομάδα του Πειραιά παρέμεινε μέχρι το Καλοκαίρι του 2016, έτος στο οποίο κατέκτησε το Κύπελλο Ελλάδας, συμμετέχοντας και στον τελικό εκείνης της περιόδου.

## Τίτλοι
* 2 Πρωταθλήματα ΕΣΠΕΔΑ Εφήβων: 2002, 2003
* 1 Κύπελλο Ελλάδας: 2016
* 1 Λιγκ Καπ Ελλάδας: 2016

## Πηγές
* Βιογραφικα στοιχεία www.greekvolley.gr
* Γιώργος ενδυλάκης - Καριέρα www.onsports.gr
* Στο Φοίνικα Σύρου ο Σφενδυλάκης www.syrostoday.gr
* Επέστρεψε στον Ολυμπιακό ο Σφενδυλάκης 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Ρενό Ερπ

Ο **Ρενό Ερπ** (γεννημένος στις 21 Ιουλίου 1975) είναι Γάλλος παλαίμαχος διεθνής πετοσφαιριστής. Έχει ύψος 197εκ και αγωνιζόταν στη θέση του ακραίου.

## Καριέρα
Ο Ρενό Ερπ έκανε τα πρώτα του βήματα στο χώρο της πετοσφαίρισης στις ακαδημίες της Ναρμπόν, στις οποίες παρέμεινε μέχρι το 1992, όταν και μεταπήδησε σε αυτές της Σεντρ Νασιονάλ.

Από το 1994 και μέχρι τις αρχές του 2000, ο Ρενό αγωνίστηκε σε ομάδες της Γαλλίας και συγκεκριμένα στις Αραγκό ντε Σετ (1994-96 και 1999-00), Σταντ Πουατεβίν (1996-97) και Μονπελιέ (1997-99).

Τον Μάρτιο του 2000 ταξίδεψε στην Ιταλία στην οποία παρέμεινε για επτά χρόνια με μοναδική εξαίρεση δύο σύντομα περάσματά του από τη γαλλική Πουατεβίν και τον Ολυμπιακό Πειραιώς (2004). Κατά τη διάρκεια της επταετούς παρουσίας του στην Ιταλία αγωνίστηκε στις Ματσεράτα (2000 και 2005-07), Ικόμ Λατίνα (2000-03), Γκιόια ντελ Κόγιε (2003-04) και Πρίσμα Ταράντε (2004-05).

Το 2007 μετεγγράφη στη ρωσική Ουράλ Ούφα ενώ ένα χρόνο αργότερα επέστρεψε στην Ελλάδα για λογαριασμό του Παναθηναϊκού. Το 2009 επέστρεψε για ακόμα μια φορά στην Ιταλία αγωνιζόμενος αρχικά για την Τρεντίνο Βόλει (2009-10) κι έπειτα για την Μπλου Βερόνα (2010-11).

Το 2011 επέστρεψε στη Γαλλία και υπέγραψε επαγγελματικό συμβόλαιο συνεργασίας με τη Ναρμπόν, η οποία έμελλε να αποτελέσει και την τελευταία ομάδα της επαγγελματικής του καριέρας καθώς το 2013 αποφάσισε να αποσυρθεί σε ηλικία 37 ετών.

## Διεθνείς συμμετοχές
Ο Ρενό Ερπ ήταν διεθνής με την εθνική ομάδα πετοσφαίρισης της Γαλλίας από το 1995 μέχρι το 2002 πραγματοποιώντας συνολικά 223 συμμετοχές.

## Τίτλοι
* 1 Τσάμπιονς Λιγκ: 2010
* 2 CEV Cup: 2005, 2006
* 1 Πρωτάθλημα Ιταλίας: 2006
* 1 Κύπελλο Ιταλίας: 2010
* 1 Σούπερ Καπ Ιταλίας: 2006

## Πηγές
* Παίκτης-προπονητής ο Ερπ

Κατηγορία:Γάλλοι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Πάολο Μέρλο

Ο **Πάολο Μέρλο** (γεννημένος στις 12 Οκτωβρίου 1965) είναι Ιταλός  παλαίμαχος διεθνής πετοσφαιριστής. Έχει ύψος 201εκ και αγωνιζόταν στη θέση του κεντρικού.

## Καριέρα
Ο Πάολο Μέρλο αγωνίστηκε σχεδόν καθ'όλη τη διάρκεια της καριέρας του σε ομάδες της Ιταλίας. Μοναδική εξαίρεση αποτέλεσε η σεζόν 1997-98, κατά τη διάρκεια της οποίας αγωνίστηκε στην Ελλάδα για λογαριασμό του Ολυμπιακού Πειραιώς.

Έκανε τα πρώτα του βήματα στις ακαδημίες της Καζατενόβο, στην οποία παρέμεινε μέχρι το 1981. Στη συνέχεια μεταπήδησε στις ακαδημίες της Μπεσανέσε, στην οποία και παρέμεινε μέχρι το 1984. 

Μέσα στην επόμενη 12ετία πέρασε από αρκετούς συλλόγους της Ιταλίας. Συγκεκριμένα, ο Μέρλο αγωνίστηκε με τα χρώματα των: Μεράτε (1984-85), Βιμερτσάτε (1985-86), Παγιάβολο Μοντέντα (1986-89), Πάντοβα (1989-91), Βόλει Τρεβίζο (1991-92), Σίο Σπορτ (1992096) και Μοντισιάρι (1996-97).

Το 1997 αποφάσισε να αφήσει για πρώτη φορά στην καριέρα του την Ιταλία και να μεταπηδήσει στην Ελλάδα για λογαριασμό του Ολυμπιακού Πειραιώς. Στην ομάδα του Πειραιά παρέμεινε για ένα χρόνο κατακτώντας το εγχώριο νταμπλ του 1998.

Το 1998 επέστρεψε στην Ιταλία, στην οποία και παρέμεινε μέχρι το τέλος της καριέρας του. Αγωνίστηκε με τις: Ρόμα Βόλει (1998-99), Βόλει Ζάνε (1999-00 και 2001-03) και Σίο Σπορτ (2000-01).

Μετά το τέλος της αγωνιστικής περιόδου 2002-03, ο Πάολο Μέρλο αποφάσισε να τερματίσει την πολυετή επαγγελματική του καριέρα σε ηλικία 38 ετών.

## Διεθνείς συμμετοχές
Ο Πάολο Μέρλο ήταν διεθνής με την εθνική ομάδα πετοσφαίρισης της Ιταλίας από το 1988 και πραγματοποίησε κατά τη διάρκεια της καριέρας του δεκάδες συμμετοχές.

## Τίτλοι
* 1 Πρωτάθλημα Ελλάδας: 1998
* 1 Κύπελλο Ελλάδας: 1998

## Παραπομπές


Κατηγορία:Ιταλοί πετοσφαιριστές
Κατηγορία:Πετοσφαιριστές ΟΣΦΠ
Κόνραντ Γκούζντα

Ο **Κόνραντ Γκούζντα** (**Konrad Guzda**) (γεννημένος στις 25 Σεπτεμβρίου 1990) είναι Πολωνός με ελληνική υπηκοότητα επαγγελματίας πετοσφαιριστής. Έχει ύψος 1,85 μ. και αγωνίζεται στη θέση του λίμπερο.

## Καριέρα
Ο Κόνραντ Γκούζντα έκανε τα πρώτα του βήματα στο χώρο της πετοσφαίρισης στις ακαδημίες του Πανελληνίου, στον οποίο υπέγραψε και το πρώτο του επαγγελματικό συμβόλαιο συνεργασίας.

Στην ομάδα του Πανελληνίου παρέμεινε μέχρι το 2012 με εξαίρεση τη σεζόν 2009-10 όπου είχε αγωνιστεί με τη φανέλα του Απόλλωνος Αθηνών.

Τη σεζόν 2012-13, ο Κόνραντ Γκούζντα αγωνίστηκε με τη φανέλα της Λαμίας, ενώ τη διετία 2013-15 αποτέλεσε παίκτη της ΑΕΚ, με την οποία, μάλιστα, κατέκτησε το Λιγκ Καπ του 2014.

Στις 16 Ιουνίου 2015, ο Κόνραντ Γκούζντα υπέγραψε επαγγελματικό συμβόλαιο μονοετούς διαρκείας με τον Ολυμπιακό Πειραιώς.

Στις 10 Μαΐου του 2016, ο Κόνραντ Γκούζντα ανανέωσε το επαγγελματικό του συμβόλαιο διάρκειας ενός έτους με τον Ολυμπιακό Πειραιώς.

Τη σεζόν 2017-18 αγωνίστηκε στον Παναθηναϊκό.

## Τίτλοι
***2 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2016, 2017
***3 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]:**
**2014, 2016, 2017

## Πηγές
* Κόνραντ Γκούζντα

## Παραπομπές


Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΑΕΚ
Κατηγορία:Πετοσφαιριστές ΠΑΟ
Γίρι Κραλ

Ο **Γίρι Κραλ** (γεννημένος στις 8 Ιουνίου 1981) είναι Τσέχος πετοσφαιριστής. Έχει ύψος 200εκ και αγωνίζεται στη θέση του κεντρικού.

## Καριέρα
Ο Γίρι Κραλ έκανε τα πρώτα του βήματα στο χώρο της πετοσφαίρισης στις ακαδημίες της τσεχικής Οντολένα Βόντα, στην οποία παρέμεινε μέχρι το 2004.

Το 2004 αποφάσισε σε ηλικία 23 ετών να αφήσει για πρώτη φορά στην καριέρα του την Τσεχία και μεταπήδησε στην Ιταλία για λογαριασμό της Λάντσα Βερόνα. Ένα χρόνο αργότερα μεταπήδησε στη Σίσλει Τρεβίζο στην οποία παρέμεινε για τρία χρόνια έχοντας καταφέρει να κερδίσει αρκετούς εγχώριους τίτλους.

Μετά το πέρασμά του από την Τρεβίζο μετεγγράφη στην επίσης ιταλική Αντονβενέτα Πάντοβα, στην οποία παρέμεινε για ένα χρόνο. Το 2009 ταξίδεψε στην Ελλάδα στην οποία παρέμεινε για περίπου ενάμιση χρόνο αγωνιζόμενος αρχικά με τα χρώματα του Ηρακλή Θεσσαλονίκης κι έπειτα με αυτά του Ολυμπιακού Πειραιώς.

Αρχές του 2011, ο Κραλ μετεγγράφη στην τουρκική Χάλκμπανκ Ανκάρα, στην οποία παρέμεινε μέχρι το τέλος της αγωνιστικής περιόδου 2010-11. Το καλοκαίρι του 2011 επέστρεψε στην Ιταλία για λογαριασμό της Κόπρα Πασιέντζα, στην οποία παρέμεινε για ένα χρόνο.

Το 2012 ταξίδεψε στη Γαλλία για λογαριασμό της Μπεβό Κλουμπ, στην οποία παρέμεινε για δύο χρόνια.

## Διεθνείς συμμετοχές
Ο Γίρι Κραλ ήταν διεθνής με την εθνική ομάδα πετοσφαίρισης της Τσεχίας με την οποία έχει πραγματοποιήσει αρκετές συμμετοχές.

## Τίτλοι
* 1 CEV Τσάμπιονς Λιγκ: 2006
* 2 Σούπερ Καπ Ιταλίας: 2006, 2007
* 1 Πρωτάθλημα Ιταλίας: 2007
* 1 Κύπελλο Ιταλίας: 2007
* 1 Πρωτάθλημα Τσεχίας: 2004
* 1 Κύπελλο Τσεχίας: 2004

## Πηγές

Κατηγορία:Τσέχοι πετοσφαιριστές
Κατηγορία:Πετοσφαιριστές ΟΣΦΠ
Ντέγιαν Μπόγιοβιτς

Ο **Ντέγιαν Μπόγιοβιτς** (γεννημένος στις 3 Απριλίου 1983) είναι Σέρβος, βουλγαρικής καταγωγής, πρώην διεθνής πετοσφαιριστής. Έχει ύψος 1,98 μ. και αγωνιζόταν στη θέση του διαγώνιου.

## Καριέρα
Ο Ντέγιαν Μπόγιοβιτς έκανε τα πρώτα του βήματα στο χώρο της πετοσφαίρισης στις ακαδημίες του Ερυθρού Αστέρα Βελιγραδίου, ο οποίος έμελλε να αποτελέσει και την ομάδα με την οποία υπέγραψε το πρώτο του επαγγελματικό συμβόλαιο. 

Στην ομάδα του Ερυθρού Αστέρα παρέμεινε μέχρι το 2005 έχοντας καταφέρει να κατακτήσει το εγχώριο πρωτάθλημα Σερβίας το 2003. Το 2005 μεταπήδησε στη Βοϊβοντίνα Νόβι Σαντ, ομάδα επίσης της Σερβίας, στην οποία παρέμεινε μέχρι το τέλος της αγωνιστικής περιόδου 2005-06 κατακτώντας παράλληλα και ένα εγχώριο κύπελλο.

Το 2006 βρέθηκε στην Ελλάδα για λογαριασμό του Ολυμπιακού Πειραιώς στον οποίο παρέμεινε για ένα χρόνο χωρίς να καταφέρει να κατακτήσει κάποιο τίτλο. Στη συνέχεια μεταπήδησε στην Ιταλία στην οποία παρέμεινε για ένα χρόνο αγωνιζόμενος με τη φανέλα Γκαμπέκα Μοντικιάρι.

Το 2008, ο Μπόγιοβιτς αποφάσισε να αφήσει την Ευρώπη και να ταξιδέψει στην Ασία με προορισμό την Ιαπωνία και συγκεκριμένα τους Τορέϊ Άρροους. Με την ομάδα της Ιαπωνίας σημείωσε αρκετές ομαδικές αλλά και ατομικές διακρίσεις.

## Διεθνείς συμμετοχές
Ο Ντέγιαν Μπόγιοβιτς ήταν διεθνής με την εθνική ομάδα πετοσφαίρισης της Σερβίας για αρκετά χρόνια έχοντας πραγματοποιήσει δεκάδες επίσημες συμμετοχές. 

Μεταξύ άλλων, έχει συμμετάσχει στο Ευρωπαϊκό Πρωτάθλημα του 2005 και στα Παγκόσμια Πρωταθλήματα του 2005 και του 2008.

## Τίτλοι
* 1 Πρωτάθλημα Σερβίας: 2003
* 1 Κύπελλο Σερβίας: 2006
* 1 Πρωτάθλημα Ιαπωνίας: 2009
* 1 Κύπελλο Ιαπωνίας: 2011

## Πηγές
* Το βιογραφικό του Νέγιαν Μπόγιοβιτς

Κατηγορία:Πετοσφαιριστές ΟΣΦΠ
Γκαμπριέλα Τσβετάνοβα

Η **Γκαμπριέλα Τσβετάνοβα** (βουλγαρικά: Габриела Цветанова, 11 Απριλίου 1991, Σόφια) είναι Βουλγάρα διεθνής αθλήτρια πετοσφαίρισης, η οποία αγωνίζεται με τη φανέλα της Μαρίτσα Φιλιππούπολης στο Πρωτάθλημα πετοσφαίρισης γυναικών Βουλγαρίας ως διαγώνια (2016-17).

## Καριέρα
Η Γκαμπριέλα Τσβετάνοβα έκανε τα πρώτα της βήματα στο χώρο της πετοσφαίρισης στις ακαδημίες της ΤΣ.Σ.Κ.Α. Σόφιας, στις οποίες εισήχθη το 2002 σε ηλικία μόλις 11 ετών. Στην ομάδα της Σόφιας παρέμεινε μέχρι το 2011 με εξαίρεση ένα σύντομο πέρασμα από την επίσης βουλγαρική Λέφσκι Σόφιας (Σικόνκο) το 2009. Κατά τη διάρκεια της 9ετούς παρουσίας της στην ΤΣ.Σ.Κ.Α. Σόφιας κατέκτησε τρία πρωταθλήματα και τρία κύπελλα Βουλγαρίας τα έτη 2008, 2010 και 2011.

Το 2011 άφησε για πρώτη φορά στην καριέρα της στη Βουλγαρία και ταξίδεψε στη γειτονικη Ρουμανία για λογαριασμό της Κ.Σ. Τίργκου Μούρες της ομώνυμης πόλης, στην οποία παρέμεινε για τρία χρόνια.

Το 2014 ήρθε στην Ελλάδα και υπέγραψε συμβόλαιο συνεργασίας με τον Πανναξιακό, με τον οποίο κατέκτησε την 3η θέση του Πρωταθλήματος Ελλάδας 2014-15, αναδείχθηκε καλύτερη διαγώνιος του Πρωταθλήματος και επίσης έφτασε μέχρι τους ημιτελικούς του Κυπέλλου Ελλάδας της ίδιας χρονιάς.

Το Καλοκαίρι του 2015 παίρνει το πλοίο από τη Νάξο για τον Πειραιά, εντασσόμενη στον Ολυμπιακό Πειραιώς, με τον οποίο κατέκτησε τόσο το Πρωτάθλημα όσο και το Κύπελλο Ελλάδας της περιόδου 2015-16.

Το 2016 η Γκαμπριέλα Τσβετάνοβα επιστρέφει στην πατρίδα της και αποτελεί στέλεχος της ανερχόμενης δύναμης της βουλγαρικής γυναικείας πετοσφαίρισης Μαρίτσα Φιλιππούπολης (Πλόβντιβ), με τα χρώματα της οποίας κατέκτησε το Κύπελλο Βουλγαρίας το 2017.

## Διεθνείς συμμετοχές
Η Γκαμπριέλα Τσβετάνοβα από το 2008 αποτέλεσε μέλος της Εθνικής Κορασίδων της Βουλγαρίας και το 2010 χρήστηκε διεθνής με την Εθνική ομάδα πετοσφαίρισης Γυναικών της πατρίδας της, με την οποία έχει πραγματοποιήσει πολλές συμμετοχές σε αγώνες της Ευρωπαϊκής Λίγκας, Παγκόσμιων και Ευρωπαϊκών Πρωταθλημάτων καθώς και προκριματικών των Ολυμπιακών Αγώνων.

## Συλλογικοί τίτλοι - Διακρίσεις
### Εθνικά Πρωταθλήματα
** 3 Πρωταθλήματα Βουλγαρίας
* 2007-08, 2009-10, 2010-11 ([[ΤΣΣΚΑ Σόφιας|ΤΣ.Σ.Κ.Α. Σόφιας]])

** 1 Πρωτάθλημα Ελλάδας
* 2015-16 (Ολυμπιακός Πειραιώς)
** **3η Θέση**: Πρωτάθλημα Ελλάδας 2014-15 (Πανναξιακός Α.Ο. Νάξου)

### Εθνικά Κύπελλα
**4 Κύπελλα Βουλγαρίας
* 2008, 2010, 2011 ([[ΤΣΣΚΑ Σόφιας|ΤΣ.Σ.Κ.Α. Σόφιας]])
* 2017 ([[:bg:ВК Марица (Пловдив)|Μαρίτσα Φιλιππούπολης]])
** **2η Θέση**: Κύπελλο Βουλγαρίας 2009 ([[Λέφσκι Σόφιας|Λέφσκι Σόφιας - Σικόνκο]])

**1 Κύπελλο Ελλάδας
* 2016 (Ολυμπιακός Πειραιώς)

### Ατομικές διακρίσεις
* Πρωτάθλημα Ελλάδας 2014-15: Καλύτερη διαγώνιος του Πρωταθλήματος

## Παραπομπές


## Πηγές
* Γκαμπριέλα Τσβετάνοβα: Ατομικά στοιχεία - Ομάδες - Διακρίσεις women.volleybox.net
* Γκαμπριέλα Τσβετάνοβα - Βιογραφικό www.marica.bg (βουλγ.)
* Εθνική Βουλγαρίας 2013 www.cev.eu
* Στον Ολυμπιακό η Τσβετάνοβα www.olympiacos.org
* Γκαμπριέλα Τσβετάνοβα - Διεθνείς αγώνες www.cev.eu
* Γκαμπριέλα Τσβετάνοβα: Στοιχεία - Ομάδες καριέρας www.greekvolley.gr

Κατηγορία:Βούλγαροι πετοσφαιριστές
Κατηγορία:Πετοσφαιρίστριες Πανναξιακού
Κατηγορία:Πετοσφαιρίστριες ΟΣΦΠ
Φλάβιο Γκουλινέλι

Ο **Φλάβιο Γκουλινέλι** (γεννημένος στις 14 Ιουνίου 1958) είναι Ιταλός προπονητής πετοσφαίρισης.

## Προπονητική καριέρα
Ο Φλάβιο Γκουλινέλι ξεκίνησε την προπονητική του καριέρα στην ιταλική Βολούντας Άστι το 1988, σε ηλικία 30 ετών. Την επόμενη χρονιά μεταπήδησε στη Παγιάβολο Πάρμα στην οποία παρέμεινε για τρία χρόνια.

Την αγωνιστική περίοδο 1996-97, ο Γκουλινέλι εργάστηκε ως προπονητής στην Γκράντε Βόλεϊ, ομάδα επίσης της Ιταλίας, ενώ το 1997 του έγινε πρόταση να αναλάβει χρέη βοηθού προπονητή στην εθνική ομάδα πετοσφαίρισης της Ιταλίας. 

Το 1999 ανέλαβε για δεύτερη φορά στην καριέρα του την ιταλική Γκράντε Βόλεϊ, στην οποία παρέμεινε μέχρι το 2002 κι ενώ ενδιάμεσα ανέλαβε τεχνικό πόστο και στην εθνική ομάδα πετοσφαίρισης της Βραζιλίας.

Από το 2002 και μέχρι το 2009, ο Γκουλινέλι ανέλαβε προπονητής αρκετών ιταλικών ομάδων. Συγκεκριμένα, οι ομάδες αυτές ήταν οι: Κάλιαρι Βόλεϊ, Λούπι Σάντα, Μπολσάνο, Στίλκασα Ταβιάνο, Τοπ Λατίνα και Καλίπο Βαλέντια. 

Κατά τη διάρκεια της σεζόν 2009-10, ο Φλάβιο Γκουλινέλι εργάστηκε ως προπονητής στον Ηρακλή Θεσσαλονίκης, στην Εθνική Αυστρίας, αλλά και στην τουρκική Χάλκμπανκ Ανκάρα. Το 2010 επέστρεψε στην Ελλάδα για δεύτερη φορά στην καριέρα του προκειμένου να αναλάβει χρέη προπονητή στον Ολυμπιακό Πειραιώς.

Τον Ιανουάριο του 2011, κι ενώ προηγουμένως είχε αποτελέσει παρελθόν από τον Ολυμπιακό, ο Γκουλινέλι επέστρεψε στην Ιταλία για λογαριασμό της Καστεγιάνα, στην οποία παρέμεινε μέχρι το τέλος της αγωνιστικής περιόδου 2010-11. Το 2011 ανέλαβε προπονητής στην επίσης ιταλική Κούνεο, ενώ λίγο καιρό αργότερα αποδέχθηκε πρόταση της ομοσπονδίας της εθνικής ομάδας πετοσφαίρισης της Πορτογαλίας προκειμένου να αναλάβει προπονητής της ομάδας. Αργότερα, ο Γκουλινέλι εργάστηκε ως προπονητής της εθνικής ομάδας πετοσφαίρισης της Σλοβακίας.

Στις 27 Απριλίου 2016 ο Φλάβιο Γκουλινέλι επέστρεψε στον πάγκο του Ολυμπιακού.

## Τίτλοι
* 2 Πρωταθλήματα Ιταλίας: 1990, 1992
* 1 Κύπελλο Ιταλίας: 2006
* 1 Παγκόσμιο Κύπελλο Συλλόγων: 1989
* 1 Κύπελλο Κυπελλούχων: 1990
* 1 CEV Cup: 1992
* 1 Σούπερ Καπ Ευρώπης: 1990

## Παραπομπές


## Πηγές
* Στον Ολυμπιακό ο Φλάβιο Γκουλινέλι
* Θετικός για επιστροφή στον Ολυμπιακό ο Γκουλινέλι

Κατηγορία:Προπονητές πετοσφαίρισης
Κατηγορία:Προπονητές πετοσφαίρισης ελληνικών συλλόγων
Κατηγορία:Προπονητές πετοσφαίρισης Ηρακλή Θεσσαλονίκης
Κατηγορία:Προπονητές πετοσφαίρισης Ολυμπιακού Πειραιώς
Κατερίνα Βασιλάκη

Η **Κατερίνα Βασιλάκη** (γεννήθηκε στις 5 Ιουλίου 1976) είναι Ελληνίδα πρώην αθλήτρια της πετοσφαίρισης που αγωνιζόταν ως πασαδόρος.

## Καριέρα
Η Κατερίνα Βασιλάκη έκανε τα πρώτα της βήματα στο χώρο της πετοσφαίρισης στις ακαδημίες του ΑΟ Καρέα στις οποίες εισήχθη το 1988 σε ηλικία μόλις 12 ετών. Στην ομάδα του Καρέα παρέμεινε μέχρι το 1993, όταν και πήρε μεταγραφή στον Παναθηναϊκό.

Στον Παναθηναϊκό παρέμεινε μόλις για μία σεζόν, καθώς το 1994 μετεγγράφη στον Άγιο Σώστη, στον οποίο παρέμεινε για τρεις αγωνιστικές σεζόν.

Το 1997 μετεγγράφη στα Βριλήσσια, ωστόσο ένα χρόνο αργότερα μεταπήδησε στον ΑΟ Παπάγου, στον οποίο παρέμεινε μέχρι το 2002 με εξαίρεση την περίοδο 1999-01 όπου αγωνιζόταν με τη φανέλα της Ηλιούπολης.

Τη διετία 2002-04 αγωνίστηκε με τα χρώματα του Ολυμπιακού Πειραιώς, χωρίς ωστόσο να καταφέρει να κατακτήσει κάποιο τίτλο. Επόμενος σταθμός στην καριέρα της Βασιλάκη ήταν η ΑΕΚ, στην οποία παρέμεινε για δύο χρόνια.

Το 2006 αποφάσισε να σταματήσει την επαγγελματική της καριέρα σε ηλικία 30 ετών.

## Πηγές
* Το βιογραφικό της Κατερίνας Βασιλάκη

Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΟΣΦΠ
Στρατηγίς Τελούχ

μικρογραφία|Τα Βυζαντινά θέματα το 1025
Η **Στρατηγίς Τελούχ** ήταν διοικητική διαίρεση της Βυζαντινής Αυτοκρατορίας, ήταν μικρό σε έκταση Θέμα, γι΄ αυτό λεγόταν Στρατηγίς, και περιλάμβανε την πόλη Τελούχ, αρχαία Ελληνική Δολίχη, η σημερινή Ντουλούκ της Συρίας, και τα περίχωρα της. Διοικητικά ο στρατηγός Τελούχ ήταν υφιστάμενος του Δούξ της Αντιόχειας.

Αναφέρεται σαν θέμα πρώτη φορά το 1030 όταν ο διοικητής του Γεώργιος Μανιάκης αντιμετώπισε επιτυχημένα αραβική εισβολή. Το 1051 αναφέρεται στρατιωτικό σώμα από το Τελούχ να συμμετέχει στην εκστρατεία κατά των Πετσενέγκων. Αναφέρεται στην *Αλεξιάδα* της Άννας Κομνηνής σαν στρατηγίδα και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως. Ο Ιωάννης Σκυλίτζης αναφέρει ότι από το Θέμα Τελούχ πέρασε ο αυτοκράτορας Ρωμανός Δ΄ Διογένης πηγαίνοντας στην Γερμανίκεια κατά την Συριακή εκστρατεία του 1068.

Γνωστοί διοικητές ήταν οι κάτωθι:
* Γεώργιος Μανιάκης
* Μιχαήλ

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Συρία
Στέφανος φαν ντερ Άγγεν

Ο **Στέφανος φαν ντερ Άγγεν** (ολλανδικά: *Steven van der Hagen*) (Αμερσφόρτ, 1563 - 1621)  υπήρξε Ολλανδός θαλασσοπόρος. 

Ήταν αρχηγός στόλου, που απαρτιζόταν από 13 πλοία, κι από το 1603, ξεκαθάριζε τον Ινδικό Ωκεανό, από πορτογαλικά και ισπανικά πλοία, που φορολογούσαν πλοία άλλων εθνικοτήτων. Στη συνέχεια, η δράση του επικεντρώθηκε στον διωγμό των Πορτογάλων, με τον ίδιο πάντα στόλο, από τα νησιά Μολούκες. Έτσι, με αυτόν τον τρόπο εξασφαλίστηκε το ολλανδικό μονοπώλιο του εμπορείου με τις Ινδίες και δη για ένα μεγάλο χρονικό διάστημα.

## Παραπομπές


## Εξωτερικοί σύνδεσμοι
* Website in oud-Nederlands over zijn jeugd
* Proefschrift over de Molukken "Historie van Hitu. Een Ambonse geschiedenis uit de zeventiende eeuw" door Ridjali, met details over Van der Hagen
* Website met details en onjuistheden

Κατηγορία:Ολλανδοί θαλασσοπόροι
Ντεμπρέ Μπιζέν

[thumb|right|350px|Χαλκογραφία του Ντεμπρέ Μπιζέν ''(Debre Bizen)'', [Ερυθραία. Αυτή η χάραξη, δημοσιεύθηκε αρχικά από τον *J.T. Bent*, στο βιβλίο: «Η Ιερή Πόλη των Αιθιόπων» *(«The Sacred City of the Ethiopians»)*, (Λονδίνο, 1896).]]
Το **Ντεμπρέ Μπιζέν** *(Debre Bizen)* είναι το πιο γνωστό μοναστήρι της Ορθόδοξης Εκκλησίας Ταουαχιντό *(Tawāhidō)* της Ερυθραίας. Βρίσκεται στην κορυφή του όρους Ντεμπρέ Μπιζέν (825 μέτρα), κοντά στην πόλη Νεφασίτ *(Nefasit)* στην Ερυθραία. Η βιβλιοθήκη της, περιέχει πολλά σημαντικά χειρόγραφα στη γλώσσα Γκέ'εζ *(Ge'ez)*.

## Ιστορία
Το Ντεμπρέ Μπιζέν ιδρύθηκε κατά το 1350 από τον Αββά Φίλιππο *(Abba Filipos)*, ο οποίος ήταν μαθητής του Αββά Αμπσάντι *(Abba Absadi)*. Κατά το 1400, η Μονή ακολούθησε τον κανόνα του Οίκου Ιουστάτεβος *(Ewosṭatewos)* (Άγιος Ευστάθιος της Αιθιοπίας)  και ένα γκαντλ *(gadl)* των Ιουστάτεβος, συντάχθηκε αργότερα εκεί. Σύμφωνα με τον Τομ Κίλλιον *(Tom Killion)*, παρέμεινε ανεξάρτητο από την Αιθιοπική Ορθόδοξη Εκκλησία ενώ ο Ρίτσαρντ Πάνκχερστ *(Richard Pankhurst)* δηλώνει, ότι εξακολουθούσε να εξαρτάται από την Αιθιοπική Ορθόδοξη Εκκλησία με κέντρο το Αξούμ.

Σε κάθε περίπτωση, επιβιώνει ένα κεφάλαιο του αυτοκράτορα Ζαρά Γιακόμπ *(Zara Yaqob)*, το οποίο χορηγούσε εδάφη στο Ντεμπρέ Μπιζέν.

Το μοναστήρι ήταν ένας από τους πολλούς οικισμούς που καταστράφηκαν τον 16ο αιώνα, από τους Οθωμανούς σε μια από τις εκστρατείες τους, για τη δημιουργία της επαρχίας του Χαμπές *(Habesh)*.

Όταν ο Αμπούνα Γιοχάνες ΙΔ *(Abuna Yohannes XIV)*, ο οποίος ήρθε στην Αιθιοπία από το Κάιρο, για να υπηρετήσει ως επικεφαλής της Αιθιοπικής Εκκλησίας, κρατήθηκε στο Αρκίκο *(Arqiqo)*, από την τοπική *Naib*, για λύτρα. Ο ηγούμενος του Ντεμπρέ Μπιζέν, τον βοήθησε να δραπετεύσει.

## Σημειώσεις


## Παραπομπές


Κατηγορία:Χριστιανικά μοναστήρια του 14ου αιώνα
Κατηγορία:Εκκλησιαστικά κτίρια στην Ορθοδόξη Ερυθραία
Κατηγορία:Ανατολίτικα Ορθόδοξα μοναστήρια
Κατηγορία:Περιφέρεια Βόρειας Ερυθράς Θάλασσας
NGC 3195

[thumb|230px|Το πλανητικό νεφέλωμα NGC 3195 από το [Διαστημικό τηλεσκόπιο Χαμπλ]]
Το **[[Νέος Γενικός Κατάλογος|NGC]] 3195** ή **Caldwell 109** είναι πλανητικό νεφέλωμα στον αόρατο από την Ελλάδα αστερισμό Χαμαιλέoντα. Έχει φαινόμενο μέγεθος +11,6 και είναι το νοτιότερο φωτεινό πλανητικό νεφέλωμα στον γήινο ουρανό. Το ανακάλυψε ο Τζον Χέρσελ το 1835. Έχει ωοειδές σχήμα και ένα μεγάλο τηλεσκόπιο αποκαλύπτει περισσότερες λεπτομέρειες. Ο κεντρικός του αστέρας είναι αμυδρός, με φαινόμενο μέγεθος +15,3. Υπολογίζεται ότι απέχει από τη Γη 5.500 έτη φωτός.

## Αναφορές

## Εξωτερικοί σύνδεσμοι
* 

Κατηγορία:Πλανητικά νεφελώματα
Κατηγορία:Χαμαιλέων (αστερισμός)
3195
Κατηγορία:Αντικείμενα Caldwell
Νταχάου

Το **Νταχάου** (*Dachau*, προφορά στα γερμανικά **Ντάχαου** [ˈdaxaʊ]) είναι πόλη στην Άνω Βαυαρία, στη νότια Γερμανία. Βρίσκεται περίπου 20 χιλιόμετρα βορειοδυτικά του Μονάχου. Έχει 45.621 κατοίκους. Το Νταχάου ιδρύθηκε τον 9ο αιώνα μ.Χ. Η πόλη είναι ιδιαίτερα γνωστή για το στρατόπεδο συγκέντρωσης, που βρίσκεται σε προάστιο της πόλης και δημιουργήθηκε από τους Ναζί το 1933.

## Παραπομπές


Κατηγορία:Πόλεις της Βαυαρίας
Αγέλαος ο Ναυπάκτιος

Ο **Αγέλαος** (*Ἀγέλαος*), από τη Ναύπακτο, ήταν στρατηγός της Αιτωλικής Συμπολιτείας και θεωρούταν μία από τις σπουδαιότερες προσωπικότητες της εποχής του. Ιδιαίτερα γνωστός είναι για τον αγώνα του για ειρήνη στη Ναύπακτο και την προσπάθειά του όλοι οι Έλληνες να ζήσουν αδελφικά.

Αν και είναι γνωστότερος ως στρατηγός, λέγεται πως οι ικανότητες του στη διπλωματία ήταν υψηλότερες, καθώς πέτυχε να συνάψει συνθήκη ειρήνης και συμμαχίας με τον Σκερδελαΐδα, τον τότε βασιλιά των Ιλλυριών, το 220 π.Χ.. Επιτυχία σημείωσε το 217 π.Χ., ανάμεσα στη Ναύπακτο και τους Έλληνες. Όραμα του Αγελάου που δε διήρκεσε για πολύ καιρό. Ο Πολύβιος κάνει κατανοητό το πώς ο Αγέλαος πάλεψε για αυτό στο συνέδριο των Ελλήνων που έγινε στη Ναύπακτο. Τους έκρουσε τον κώδωνα του κινδύνου για την ανερχόμενη δύναμη, που γεννιέται στη Ρώμη, ενώ επίσης προσπάθησε να συμφιλιώσει Φίλιππο Ε' της Μακεδονίας με τους Αιτωλούς.

Ως στρατηγός  (217-216), κατάφερε να μετριάσει τις πολεμικές διαθέσεις των αντιπάλων, άλλα όχι για μεγάλο χρονικό διάστημα.

## Λόγος του Αγελάου
Ακολουθεί περιληπτική απόδοση στα νέα ελληνικά του λόγου του Αγελάου:

## Παραπομπές


Κατηγορία:Αρχαίοι Έλληνες στρατηγοί
Κατηγορία:Αρχαίοι Αιτωλοακαρνάνες
Άνταρ μόουνα

Η **άνταρ μόουνα** είναι μια τεχνική διαχείρισης του νου, που μας οδηγεί στην εσωτερική ανακάλυψη του "ήρεμου νου". Θεωρείται από τις πιο όμορφες τεχνικές διαλογισμού της Σατυανάντα Γιόγκα. Άνταρ σημαίνει εσωτερική και μόουνα σημαίνει σιωπή. Ο ακριβής ορισμός της άνταρ μόουνα είναι "μια διαλογιστική τεχνική που μας οδηγεί στην εσωτερική ηρεμία και ισορροπία".

## Παραπομπές


Κατηγορία:Γιόγκα
NGC 96

Ο **[[Νέος Γενικός Κατάλογος|NGC]] 96** είναι φακοειδής γαλαξίας στον αστερισμό Ανδρομέδα. Απέχει περίπου 275 εκατομμύρια έτη φωτός και έχει διάμετρο 40.000 ετών φωτός.

Τον ανακάλυψε ο Γάλλος αστρονόμος Guillaume Bigourdan στις 24 Οκτωβρίου 1884.

## Παραπομπές


## Αναφορές

0096
Κατηγορία:Ανδρομέδα (αστερισμός)
Κατηγορία:Φακοειδείς γαλαξίες
01429
Γιόγκα νίντρα

Η **γιόγκα νίντρα** (yoga nidra) είναι μια διεθνής πρακτική γιόγκα, που προέρχεται από αρχαία ινδικά κείμενα (τάντρα) και διαμορφώθηκε από τον Σουάμι Σατυανάντα Σαρασουάτι. 

Είναι μια ισχυρή τεχνική με την οποία μαθαίνει κανείς να χαλαρώνει συνειδητά. 

Είναι μια συστηματική μέθοδος που προκαλεί πλήρη σωματική, νοητική και συναισθηματική χαλάρωση. 

## Ετυμολογία
Ο όρος προέρχεται από δύο σανσκριτικές λέξεις : γιόγκα, που σημαίνει ενότητα ή επικεντρωμένη επίγνωση, και νίντρα, που σημαίνει ύπνος.

## Αποτελεσματικός ύπνος
Η γιόγκα νίντρα είναι ένας πιο αποτελεσματικός και δραστικός τρόπος ψυχικής και σωματικής ξεκούρασης και ανανέωσης απ' ό,τι ο παραδοσιακός ύπνος. Η γενική, συστηματική χαλάρωση που παρέχει μια συνεδρία γιόγκα νίντρα είναι ισοδύναμη με πολλές ώρες παραδοσιακού ύπνου χωρίς επίγνωση. Γιόγκα νίντρα σημαίνει ύπνος με κάποιο ίχνος επίγνωσης. Είναι μία ενδιάμεση κατάσταση του νου ανάμεσα στην εγρήγορση και στο όνειρο. 

## Κατάδυση στον νου
Όταν εξασκείστε στη γιόγκα νίντρα ανοίγετε τα βαθύτερα επίπεδα του νου σας, αλλά όταν μπορέσετε να χαλαρώσετε ανοίγουν τα υποσυνείδητα και ασυνείδητα επίπεδα του νου. Η γιόγκα νίντρα είναι μια πρακτική που θα σας βοηθήσει να καταδυθείτε βαθιά στον νου σας. Δεν πρόκειται για άσκηση συγκέντρωσης, αλλά βαθιάς χαλάρωσης. 
## Παραπομπές


Κατηγορία:Γιόγκα
Κατηγορία:Ύπνος
NGC 184

Ο **[[Νέος Γενικός Κατάλογος|NGC]] 184** είναι φακοειδής γαλαξίας στον αστερισμό Ανδρομέδα. Τον ανακάλυψε ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) στις 6 Οκτωβρίου 1883.

## Παραπομπές


## Αναφορές

## Εξωτερικοί σύνδεσμοι
* 

0184
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
02309
NGC 226

Ο **[[Νέος Γενικός Κατάλογος|NGC]] 226** είναι σπειροειδής γαλαξίας στον αστερισμό Ανδρομέδα. Απέχει περίπου 220 εκατομμύρια έτη φωτός και έχει διάμετρο περίπου 60.000 έτη φωτός. Στην καταχώριση του καταλόγου UGG αναφέρεται ότι ως διάχυτος, με ασύμμετρα εξωτερικά τμήματα και ότι δεν εντοπίστηκε σπειροειδής δομή.

Τον ανακάλυψε ο αστρονόμος Τζων Χέρσελ (John Herschel) στις 22 Νοεμβρίου 1827.

## Παραπομπές


## Αναφορές

0226
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
02572
00459
Θεοτοκικόν Κόμμα

Το **Θεοτοκικόν Κόμμα** ήταν ελληνικό πολιτικό κόμμα, το οποίο ιδρύθηκε από τον Γεώργιο Θεοτόκη. Αργότερα, το κόμμα αυτό προσχώρησε στο Κόμμα Εθνικοφρόνων του τότε αρχηγού Δημητρίου Γούναρη.

Κατηγορία:Πρώην πολιτικά κόμματα στην Ελλάδα
Κατηγορία:Πολιτική ιστορία της Ελλάδας
NGC 214

Ο **[[Νέος Γενικός Κατάλογος|NGC]] 214** είναι σπειροειδής γαλαξίας στον αστερισμό Ανδρομέδα. Απέχει 194 εκατομμύρια έτη φωτός από τον Γαλαξία μας και τον ανακάλυψε ο αστρονόμος Ουίλιαμ Χέρσελ (William Herschel) στις 10 Σεπτεμβρίου 1784. Ταξινομείται ως SABbc σχήμα μορφολογικής ταξινόμησης των γαλαξιών, γεγονός που υποδηλώνει ότι έχει μια αμυδρή κεντρική «ράβδο» και βραχίονες χαλαρά δεμένους με την κεντρική περιοχή του.

## Υπερκαινοφανείς αστέρες
Στις 19 Ιουλίου 2005 παρατηρήθηκε στον γαλαξία αυτόν υπερκαινοφανής. Ονομάστηκε **SN 2005db** και είναι Τύπου IIn. Στις 30 Αυγούστου του επόμενου έτους παρατηρήθηκε και δεύτερος υπερκαινοφανής, ο Τύπου Ib/c **SN 2006ep**.

## Παραπομπές

## Αναφορές

## Εξωτερικοί σύνδεσμοι
* 

0214
Κατηγορία:Ραβδωτοί σπειροειδείς γαλαξίες
Κατηγορία:Ανδρομέδα (αστερισμός)
02479
00438
+04-02-044
Διπλό Σμήνος

thumb|250px|Το Διπλό Σμήνος, το NGC 869 δεξιά και το NGC 884 αριστερά.
Το **Διπλό Σμήνος** (γνωστό και ως *Caldwell 14*) είναι η κοινή ονομασία για τα ανοικτά αστρικά σμήνη **NGC 869** και **NGC 884**, τα οποία είναι επίσης γνωστά και ως **h Περσέως** και **χ Περσέως** αντίστοιχα, τα οποία βρίσκονται σε μικρή απόσταση μεταξύ τους στον αστερισμό Περσέα. Και τα δύο σμήνη απέχουν περίπου 7.500 έτη φωτός από τη Γη. Τα δύο σμήνη έχουν φωτεινότητα 4,3 και 4,4 και είναι ορατά με γυμνό οφθαλμό σαν μια ενιαία νεφελότητα ανατολικά της Κασσιόπης. Ο πρώτος που τα αναφέρει είναι ο Ίππαρχος ο Ρόδιος το 130 π.Χ..

Είναι δύο πολύ νεαρά σμήνη, και τα δύο με ηλικία περίπου 12 εκατομμυρίων ετών και ανήκουν και τα δύο στην ομάδα ΟΒ Περσέας 1. Οι θερμότεροι αστέρες είναι φασματικού τύπου Β0. Το NGC 869 έχει μάζα ίση με 3.700 ηλιακές μάζες και το NGC 884 με 2.800. Έρευνες έχουν δείξει ότι και τα δύο σμήνη περιβάλλονται από μια εκτεταμένη άλω αστέρων με συνολική μάζα τουλάχιστον 20.000 ηλιακές μάζες.

## Παραπομπές


Κατηγορία:Ανοικτά σμήνη
Κατηγορία:Περσεύς (αστερισμός)
014
NGC 4372

Το **[[Νέος Γενικός Κατάλογος|NGC]] 4372** ή **Caldwell 108** είναι σφαιρωτό σμήνος κλάσης XII στον αστερισμό Μυία. Έχει φαινόμενο μέγεθος 9,85 και απέχει 18.900 έτη φωτός από την Γη. Το ανακάλυψε ο αστρονόμος Τζέιμς Ντάνλοπ (James Dunlop) στις 30 Απριλίου 1826.

## Παραπομπές

## Αναφορές

## Εξωτερικοί σύνδεσμοι
* 

4372
108
Κατηγορία:Σφαιρωτά σμήνη
Κατηγορία:Μυία (αστερισμός)
Κώστας Λαπαβίτσας

Ο **Κώστας Λαπαβίτσας** είναι Έλληνας οικονομολόγος, καθηγητής της Σχολής Ανατολικών και Αφρικανικών Σπουδών του Πανεπιστημίου του Λονδίνου και πολιτικός.

Γεννήθηκε στις 20 Ιανουαρίου 1961 στη Θεσσαλονίκη. Το 1982 απέκτησε τίτλο μάστερ από τη Σχολή Οικονομικών του Λονδίνου, ενώ το 1986 απέκτησε το διδακτορικό του από το Κολλέγιο Μπίρκμπεκ. Το 1999 προσελήφθη ως λέκτορας στη Σχολή Ανατολικών και Αφρικανικών Σπουδών, ενώ το 2008 έγινε καθηγητής στο ίδιο πανεπιστήμιο.

Είναι γνωστός για την κριτική του στο σύγχρονο δυτικό χρηματοοικονομικό σύστημα, ιδιαίτερα σε σχέση με την ελληνική κρίση χρέους, την κρίση της ευρωζώνης και την Ευρωπαϊκή Ένωση. Επίσης, αρθρογραφεί στον ελληνικό τύπο και στην εφημερίδα The Guardian, ενώ έχει διδάξει σε Πανεπιστήμια Ιαπωνίας,  ΗΠΑ, Αργεντινής, Τουρκίας και αλλού. Το 2007 ίδρυσε την ομάδα οικονομολόγων *Research on Money and Finance* (RMF).

Από το 2011, ο Λαπαβίτσας, μαζί με άλλους Έλληνες οικονομολόγους, εκφράζει έντονα ευρωσκεπτικιστικές απόψεις, καθώς υποστηρίζει την εγκατάλειψη του ευρώ από την Ελλάδα και την υιοθέτηση της δραχμής για την αντιμετώπιση της ελληνικής κρίσης χρέους. Στις 2 Μαρτίου 2015, ο Λαπαβίτσας, σε άρθρο του στην *Guardian*, υποστήριξε ότι είναι αδύνατο για την ελληνική κυβέρνηση να τερματίσει τη λιτότητα χωρίς να χρειαστεί να έρθει σε ρήξη με την ευρωζώνη.

Στις βουλευτικές εκλογές Ιανουαρίου 2015 εξελέγη βουλευτής Ημαθίας με τον Συνασπισμό Ριζοσπαστικής Αριστεράς και, εν συνεχεία, προσχώρησε στη Λαϊκή Ενότητα. Στις ευρωεκλογές του 2024 ήταν υποψήφιος με την Eνωτική Πρωτοβουλία ΜέΡΑ25 - Ανατρεπτική Οικολογική Αριστερά.

## Έργα
* (2004) *Πολιτική οικονομία του χρήματος και του χρηματοπιστωτικού συστήματος*, (μαζί με Μακότο Ίτο), Πολύτροπον
* (2012) *Κρίση και αριστερή διέξοδος*, (μαζί με Στ. Κουβελάκη), Λιβάνης
* (2014) *Ένα ριζοσπαστικό πρόγραμμα για την Ελλάδα και την περιφέρεια της Ευρωζώνης*, Λιβάνης
* (2014) *Κέρδος χωρίς παραγωγή*, Τόπος
* (2014) *Λέξη προς λέξη*, Τόπος

## Παραπομπές


## Εξωτερικοί σύνδεσμοι
* Το blog του Κώστα Λαπαβίτσα
* Συγγραφικό έργο

Κατηγορία:Έλληνες οικονομολόγοι
Κατηγορία:Έλληνες πανεπιστημιακοί του 21ου αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ημαθίας
NGC 362

Το **[[Νέος Γενικός Κατάλογος|NGC]] 362** ή **Caldwell 104** είναι σφαιρωτό σμήνος το οποίο βρίσκεται στον αστερισμό Τουκάνα, λίγο βορειότερα από το Μικρό Νέφος του Μαγγελάνου. Το ανακάλυψε ο αστρονόμος Τζέημς Ντάνλοπ (James Dunlop) την 1η Αυγούστου 1826. Είναι ορατό δια γυμνού οφθαλμού και ιδιαίτερα εντυπωσιακό εάν παρατηρηθεί με τηλεσκόπιο, παρόλο που το επισκιάζει ως ένα βαθμό το παραπλήσιο αστρικό σμήνος 47 Τουκάνας διότι είναι μεγαλύτερο και λαμπρότερο.

Το NGC 362 είναι σχετικά νέο σμήνος με πολλούς διπλούς αστέρες και ένα ιδιαίτερα μικρό πυρήνα διαμέτρου δεκατριών ετών φωτός. Ενδιαφέρουσα είναι επίσης η τροχιά του, που το φέρνει σε απόσταση μόλις 3.260 ετών φωτός από το κέντρο του γαλαξία μας.

## Παραπομπές


## Αναφορές

## Εξωτερικοί σύνδεσμοι
* 

104
0362
Κατηγορία:Τουκάνα (αστερισμός)
Κατηγορία:Σφαιρωτά σμήνη
NGC 4609

Ο **NGC 4609** ή **Caldwell 98** είναι ανοικτό σμήνος το οποίο απέχει περίπου 1300 Parsec  και βρίσκεται στον αστερισμό Σταυρός του Νότου.

Το ανακάλυψε ο αστρονόμος Τζέιμς Ντάνλοπ στις 12 Μαΐου 1826.

## Αναφορές

## Βιβλιογραφία
* Tirion, Rappaport, Lovi, Uranometria 2000,0, William Bell-inc. ISBN 0-943396-14-X

## Εξωτερικοί σύνδεσμοι

098
4609
Κατηγορία:Σταυρός του Νότου
Κατηγορία:Ανοικτά σμήνη
Εφημεριδοπώλης

Ο **εφημεριδοπώλης** ήταν ο πλανόδιος πωλητής που το επάγγελμα του ήταν να πουλάει έντυπα, κυρίως εφημερίδες, εξ ου και η ονομασία του επαγγέλματος. Οι εφημεριδοπώλες, όπως & οι λούστροι, παλαιότερα τουλάχιστον, ήταν ως επί το πλείστον παιδιά ή έφηβοι.  

Ο εφημεριδοπώλης πουλούσε εφημερίδες που έπαιρνε από το Πρακτορείο Διανομής Τύπου, περιφερόμενος σε όλους τους δρόμους και τα πολυσύχναστα μαγαζιά (καφενεία, ταβέρνες κλπ) της γειτονιάς πεζός έχοντας τις εφημερίδες στη μασχάλη ή με ποδήλατο, όπως ο ταχυδρόμος της ίδιας εποχής, έχοντας τις εφημερίδες σε τσάντα που του έδινε η εκδότρια εταιρεία, την οποία συνήθως κρατούσε στον ώμο. Αρκετοί όμως, προτιμούσαν στέκι και πάγκο, όπου γινόταν πώληση όχι μόνο των εφημερίδων, αλλά και διάφορων περιοδικών. 

Αξιοσημείωτο είναι ότι ενώ οι προηγούμενες μορφές του εφημεριδοπώλη έχουν εκλείψει εντελώς, η τελευταία παραμένει με σκοπό, τα τελευταία χρόνια, την πώληση όχι μόνο του ελληνικού, αλλά & του ξένου τύπου. Αξιοσημείωτο είναι επίσης ότι πολλές διάσημες προσωπικότητες ξεκίνησαν έτσι, με αυτό το επάγγελμα.

Κατηγορία:Εφημερίδες
Κατηγορία:Παραδοσιακά επαγγέλματα
Κατηγορία:Πλανόδιοι μικροπωλητές
Κατηγορία:Υπαίθριοι μικροπωλητές
Κατηγορία:Παιδική εργασία
Μόνμαθ

Το **Μόνμαθ** (αγγλικά: *Monmouth*, , ουαλικά: *Trefynwy*) είναι μικρή πόλη στο Μόνμαθσιρ της νοτιοανατολικής Ουαλίας. Σύμφωνα με την απογραφή του 2011 έχει 10.508 κατοίκους. Βρίσκεται στο σημείο όπου ο ποταμός Μόναου συμβάλλει με τον ποταμό Ουάι (Wye), τρία χιλιόμετρα από τα σύνορα με την Αγγλία. Η πόλη βρίσκεται 58 χιλιόμετρα βορειοανατολικά του Κάρντιφ και 200 χιλιόμετρα δυτικά του Λονδίνου.

Στην πόλη βρισκόταν ένα μικρό ρωμαϊκό οχυρό, το Βλέστιο (Blestium), ενώ ο οικισμός δημιουργήθηκαν όταν οι Νορμανδοί έφτιαξαν ένα κάστρο εκεί το 1067. Η μεσαιωνική πέτρινη γέφυρα με οχυρή πύλη επί του Μόναου είναι η μόνη αυτού του τύπου που σώζεται στη Βρετανία. Το κάστρο αργότερα πέρασε στην κατοχή του Οίκου του Λάνκαστερ και ήταν ο τόπος γέννησης του βασιλιά Ερρίκου Ε΄ το 1387. Το 1536 έγινε η κομητειακή πόλη του Μόνμαθσιρ.

Το Μόνμαθ είναι σήμερα τουριστικός προορισμός, ενώ στην οικονομία συνεισφέρουν το εμπόριο και η παροχή υπηρεσιών. Στο παρελθόν ήταν επίσης κέντρο επεξεργασίας μαλλιού, όπου κατασκευάζονταν οι δημοφιλείς πλεκτοί σκούφοι Μόνμαθ από τον 15ο αιώνα και έπειτα.

## Παραπομπές


## Εξωτερικοί σύνδεσμοι
* 

κατηγορία:Πόλεις της Ουαλίας
Καταλανόφωνη ζώνη της Αραγωνίας

εναλλ.=|μικρογραφία|Η Καταλανόφωνη Ζώνη της Αραγωνίας στην ομώνυμη Αυτοδιοίκητη Περιφέρεια
Η **Καταλανόφωνη Ζώνη της Αραγωνίας** (καταλ.: *Franja de Ponent*, *Franja d'Aragó* ή *Franja Oriental d'Aragó*, δηλ. 'Δυτική Ζώνη', αραγωνικά: *Francha de Levant*) περιλαμβάνει τα χωριά της Αραγόνας όπου παραδοσιακά ομιλούνται τα καταλανικά. Δεν αποτελεί ξεχωριστή διοικητική ενότητα καθώς εκτείνεται και στις τρεις επαρχίες της Αυτοδιοίκητης Περιφέρειας της Αραγωνίας. Συνορεύει στα δυτικά με τον ποταμό Σίνκα, στα βόρεια με τα γαλλο-ισπανικά σύνορα, στα ανατολικά με τον Νογέρα Ριβαγορσάνα και το υψίπεδο των Πορτς στο νότο. Συνολικά το 2007 είχε 47.686 κατοίκους. Αστικό κέντρο αναφοράς της Ζώνης είναι η καταλανική Λιέιδα ενώ η κυριότερη πόλη της είναι η Φράγα.

Ο όρος «Δυτική Ζώνη» είναι σύγχρονος που τέθηκε σε χρήση την δεκαετία του 1970. Το Ινστιτούτο Καταλανικών Μελετών από το 1985 έχει υιοθετήσει την ονομασία Ζώνη της Αραγωνίας (*Franja d'Aragó*) ενώ στην Αραγωνία χρησιμοποιείται ο όρος «Ανατολική Αραγωνία». Από τον Ζουάν Φουστέρ κι έπειτα, τη δεκαετία του 1970, η περιοχή είναι μια σταθερή αναφορά του Πανκαταλανισμού.

## Όρια
Τα ακριβή όρια της Καταλανόφωνης Ζώνης της Αραγωνίας διαφέρουν ανάλογα με την πηγή, δεδομένης της απουσίας παραδοσιακή οριοθέτησης της περιοχής. Το μοναδικό κριτήριο που ορίζει την ενσωμάτωση ή μη ενός οικισμού στην Ζώνη είναι γλωσσολογικό. Λόγω αυτού συνήθως προκύπτουν ζητήματα όπως:
* Η γλωσσολογική μετάβαση μεταξύ των αραγονικών και των καταλανικών θέτει πολλούς κατοικημένους πυρήνες στα όρια μεταξύ των δύο γλωσσών (κυρίως στη Ριβαγόρσα)

* Η ερήμωση πολλών χωριών της Ζώνης έχει επιφέρει τον επικοισμό με αλλόφωνους πληθυσμούς
* Ο διαρκώς μεταβαλλόμενος αριθμός των ομιλητών των δύο γλωσσών λόγω μετανάστευσης δημιουργεί ένα ασταθές γλωσσολογικά περιβάλλον

## Το καθεστώς των καταλανικών στη Ζώνη
Η καταλανική γλώσσα δεν είναι αναγνωρισμένη ως επίσημη γλώσσα της Αραγωνίας παρότι προσφέρεται στην δημόσια εκπαίδευση της περιοχής ως μάθημα επιλογής. Στο παρελθόν έχουν προκύψει διάφορα ζητήματα γύρω από την αναγνώρισή της, με πιο πρόσφατο αυτό του 2010 όταν η κυβέρνηση της Αραγωνίας αρνήθηκε να υιοθετήσει τον όρο «καταλανικά» για να περιγράψει τη γλώσσα της Ζώνης, ονομαζοντάς την αντίθετα ως «αραγωνική γλώσσα, ιδιαίτερη των ανατολικής περιοχής της περιφέρειας» (*Lengua aragonesa propia de las aréas orientales,* γνωστής πλέον ως *LAPAO*). 

Το 2008 ιδρύθηκε στη Φράγα σύλλογος που αντιτίθεται στην αναγνώριση της καταλανικότητας των γλωσσικών ποικιλιών της περιοχής, σε πλήρη αντίθεση με τα συμπεράσματα της γλωσσολογίας, υποστηρίζοντας την υιοθέτηση διαφορετικής ονομασίας και ορθογραφίας για αυτές. 

## Παραπομπές


Κατηγορία:Καταλανική Γλώσσα
Κατηγορία:Αραγωνία
Αρχιεπισκοπή της Ρίγας

Η **Αρχιεπισκοπή της Ρίγας** (Λατινικά: *Archiepiscopatus Rigensis*, Κάτω Γερμανικά: *Erzbisdom Riga*) ήταν αρχιεπισκοπή της Μεσαιωνικής Λιβονίας, υπαγόμενη στην Αγία Έδρα. Ιδρύθηκε το 1186 ως επισκοπή της Λιβονίας με έδρα το Ύξκυλ, ενώ, αφότου η έδρα της μεταφέρθηκε στη Ρίγα, μετατράπηκε στην επισκοπή της Ρίγας το 1202, η οποία αναβαθμίστηκε σε αρχιεπισκοπή το 1255.

## Αρχιεπίσκοπο της Ρίγας

Οι αρχιεπίσκοποι της Ρίγας ήταν, επίσης, κοσμικοί ηγεμόνες της Ρίγας έως το 1561, όταν και κατά τη διάρκεια της Μεταρρύθμισης τα εδάφη πέρασαν από τον Ρωμαιοκαθολικισμό στον Λουθηρανισμό, ενώ το σύνολο των εκκλησιαστικών εδαφών εκκοσμικεύτηκε. Η έδρα αποκαταστάθηκε ως διακονία της Ρωμαιοκαθολικής Εκκλησίας το 1918 και αναβαθμίστηκε σε αρχιδιακονία το 1923.

## Επίσκοποι και Αρχιεπίσκοποι της Ρίγας

Μία νέα Επισκοπή της Λιβονίας ιδρύθηκε στη Λατγαλία το 1621 στα πλαίσια του Βοϊβοδάτου του Ινφλάντι της Πολωνο-Λιθουανικής Κοινοπολιτείας.

## Νομισματοκοπεία

Οι Αρχιεπίσκοποι της Ρίγας ήσαν πρωτοπόροι στον τομέα της νομισματοκοπείας, χρησιμοποιώντας εκ νέου τεχνικές οι οποίες είχαν εγκαταλειφθεί από την εποχή της κατάρρευσης της Ρωμαϊκής Αυτοκρατορίας. Τα ονόματα των Αρχιεπισκόπων που εξουσίασαν μετά το 1418, καθώς και οι χρονολογίες των εκάστοτε περιόδων διακυβέρνησής τους, αποτυπώνονται επάνω στις λιβονικές πένες που έχουν ανασκαφεί σε διάφορους αρχαιολογικούς χώρους. Σε αρκετές περιπτώσεις, αυτές αποτελούν τη μοναδική διαθέσιμη βιογραφική πηγή. Ουδεμία λιβονική πένα χρονολογίας παλαιότερης του 1418 έχει βρεθεί.

## Δείτε επίσης
*Επισκοπή της Κουρλάνδης
*Επισκοπή του Ντόρπατ
*Επισκοπή του Έζελ-Βικ
*Επισκοπή του Ρέβαλ
*Λιβονική Σταυροφορία
*Λιβόνιοι Αδελφοί του Ξίφους
*Μοναστικό Κράτος των Τευτόνων Ιπποτών

## Παραπομπές


## Εξωτερικοί σύνδεσμοι
* Περισσότερες πληροφορίες σχετικά με τον ρόλο της Αρχιεπισκοπής της Ρίγας στην ιστορία της νομισματοκοπίας είναι διαθέσιμες στο ''Medieval Livonian Numismatics'' του William Urban 
*Αρχιεπισκοπή της Ρίγας(  2009-10-25)
*Rīgas arhibīskapija (1255-1562)
*Rīgas bīskapija un virsbīskapija

Κατηγορία:Περιοχή της Βαλτικής
Κατηγορία:Ιστορία της Λετονίας
Κατηγορία:Ιστορία της Λιβονίας
Κατηγορία:Λιβονική Συνομοσπονδία
Ελευθερία του Τύπου (αναφορά)

Η ***Ελευθερία του Τύπου*** (αγγλικά: ***Freedom of the Press***) είναι μια ετήσια έκθεση από την αμερικανική μη κυβερνητική οργάνωση Freedom House, με την μέτρηση του επιπέδου της ελευθερίας και συντακτικής ανεξαρτησίας που απολαμβάνει ο Τύπος σε χώρες και σημαντικά αμφισβητούμενα εδάφη σε όλο τον κόσμο.

## Μεθοδολογία
Η διαδικασία βαθμολόγησης εμπλέκει δεκάδες αναλυτές (προσωπικό του Freedom House και συμβούλους) που καταρτίζουν σχέδια αξιολογήσεων χρησιμοποιώντας τις πληροφορίες που συγκεντρώθηκαν από τις επαγγελματικές επαφές σε διάφορες χώρες, ταξίδια του προσωπικού και συμβούλων, διεθνείς επισκέπτες, τα πορίσματα των οργανώσεων ανθρωπίνων δικαιωμάτων και ελευθερίας του τύπου, ειδικούς σε γεωγραφικούς και γεωπολιτικούς τομείς, μέλη του δικτύου International Freedom of Expression Exchange (IFEX), και μια ποικιλία από εγχώρια και διεθνή μέσα μαζικής ενημέρωσης.

Στις χώρες δίνεται μια συνολική βαθμολογία από 0 (περισσότερο ελεύθερη) έως 100 (λιγότερο ελεύθερη) με βάση μια σειρά από 23 μεθοδολογικές ερωτήσεις και 109 δείκτες που χωρίζονται σε τρεις μεγάλες κατηγορίες που καλύπτουν το νομικό, πολιτικό και οικονομικό περιβάλλον. Με βάση τα αποτελέσματα, οι χώρες ταξινομούνται κατόπιν ως "Ελεύθερες" (0-30), «Εν μέρει ελεύθερες" (31 έως 60), ή «Μη Ελεύθερες" (61-100). Τα σχέδια αξιολογήσεων επιθεωρούνται σε ανεξάρτητη και σε συγκριτική βάση, σε σύγκριση με τις διαπιστώσεις του προηγούμενου έτους, τυχόν προτεινόμενες σημαντικές αριθμητικές αλλαγές ή αλλαγές κατηγορίας υπόκεινται σε εξονυχιστικό έλεγχο, και  αξιολογήσεις γίνονται για να εξασφαλιστεί η συγκρισιμότητα και η συνέπεια στα ευρήματα από χώρα σε χώρα, από περιοχή σε περιοχή, και από ένα έτος στο άλλο. Ενώ υπάρχει ένα στοιχείο υποκειμενικότητας που συνδέεται με τη διαδικασία αξιολόγησης, τονίζει την πνευματική αυστηρότητα, αναγνωρίζει τις πολιτιστικές διαφορές, διαφορετικά εθνικά συμφέροντα, και διαφορετικά επίπεδα οικονομικής ανάπτυξης, και προσπαθεί να παράγει ισορροπημένες και αμερόληπτες εκτιμήσεις. [3]

## Αναφορά 2015
Η αναφορά Ελευθερία του Τύπου 2015 καλύπτει γεγονότα που έλαβαν χώρα μεταξύ 1 Ιανουαρίου 2014 και 31 Δεκεμβρίου 2014.

### Αμερική

### Ασία-Ειρηνικός

### Κεντρική και Ανατολική Ευρώπη, πρώην Σοβιετική Ένωση

### Μέση Ανατολή και Βόρεια Αφρική

### Υποσαχάρια Αφρική

### Δυτική Ευρώπη

## Δείτε επίσης
* Δείκτης Ελευθερίας του Τύπου από τους Δημοσιογράφους Χωρίς Σύνορα

## Παραπομπές


Κατηγορία:Κατάλογοι χωρών
Κατηγορία:Μέσα Μαζικής Ενημέρωσης
Στρατηγίς Αρτάχ

Η **Στρατηγίς Αρτάχ** ήταν διοικητική διαίρεση της Βυζαντινής Αυτοκρατορίας από το 966 έως το 1084 που ενσωματώθηκε στο Δουκάτο της Αντιόχειας αλλά παρέμεινε έδρα στρατηγού. Ήταν μικρό σε έκταση θέμα, γι΄ αυτό και αναφέρεται ως στρατηγίς, και περιλάμβανε την πόλη Αρτάχ (σημ Ρεϋχανλί στα συροτουρκικά σύνορα) και τα περίχωρα της.

Η πόλη, πόλισμα κατά τον Σκυλίτση, Αρτάχ καταλήφθηκε από τους άραβες αλλά απελευθερώθηκε από τον Ρωμανό Δ΄ κατά την συριακή εκστρατεία του 1068. Όπως αναφέρει ο Σκυλίτζης η αραβική φρουρά μόλις είδε τον Βυζαντινό στρατό εγκατέλειψε την πόλη χωρίς μάχη.

Αναφέρεται στην *Αλεξιάδα* της Άννας Κομνηνής σαν στρατηγίδα και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως. 

Γνωστοί διοικητές ήταν οι κάτωθι:
* Τζοτζίκης
* Θεοδωροκάνος

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Συρία
Ιγιαπέλ

Το **Ιγιαπέλ** () είναι χιλιανή πόλη, η οποία είναι η πρωτεύουσα της επαρχίας Τσοάπα, στην περιοχή Κοκίμπο. Βρίσκεται κατά μήκος του ποταμού Ιγιαπέλ και σηματοδοτεί το στενότερο σημείο της χώρας κατά μήκος ενός παραλλήλου (94 χλμ). Βρίσκεται στα ανατολικά του Λος Βίλος.

Ως κοινότητα, το Ιγιαπέλ είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.
 
Σύμφωνα με την απογραφή του 2002 του Εθνικού Ινστιτούτου Στατιστικής, το Ιγιαπέλ εκτείνεται σε μια έκταση 2,629.1 χλμ² και έχει 30.355 κατοίκους.

## Σεισμός της 16ης Σεπτεμβρίου 2015

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Χιλής
Κατηγορία:Κοινότητες της Χιλής